
KORT BEGRUNDELSE
Med dette udkast til udtalelse rejses der en række betænkeligheder med hensyn til Kommissionens forslag, navnlig med hensyn til aspekter vedrørende databeskyttelse og privatlivets fred, som falder ind under Udvalget om Borgernes Rettigheder og Retlige og Indre Anliggenders (LIBE) ansvarsområde. Nogle af disse bekymringer blev allerede delt af Den Europæiske Tilsynsførende for Databeskyttelse og af de interessenter, der blev hørt under udarbejdelsen af udkastet til udtalelse. Ordføreren for udtalelsen vil gerne fremhæve dem på grundlag af skriftlige bidrag fra forskellige eksperter på området. 
Det foreliggende forslag er af meget teknisk karakter og berører kritiske aspekter af grundlæggende rettigheder såsom databeskyttelse og privatlivets fred. Hvis Parlamentet ikke opstiller en sammenhængende ramme og en teknisk sikker lovgivning, vil borgerne miste enhver kontrol over deres private data, som vil blive en råvare. Desværre skal de tekniske løsninger for gennemførelse af forslaget vedtages af Kommissionen via efterfølgende ikkelovgivningsmæssige retsakter. Dette er en farlig tilgang, da en teknisk løsning kan være mere indgribende end en anden på bekostning af borgernes grundlæggende rettigheder. 
Der kunne rejses mere specifikke betænkeligheder med hensyn til det uklare forhold mellem eIDAS og GDPR; overholdelse af centrale databeskyttelseselementer såsom dataminimering og selektiv videregivelse; indbygget privatlivsbeskyttelse og anvendelse af entydige identifikatorer; manglende åbenhed og gennemsigtighed i udviklingen af sikkerhedsspecifikationerne for eIDAS Wallet og i inddragelsen af civilsamfundet eller akademikere; afhængighed af store teknologivirksomheder; svækkelsen af browsersikkerheden.
Med de foreslåede ændringer sigter LIBE-ordføreren for udtalelsen mod at rette op på ovennævnte spørgsmål, som henhører under LIBE's kompetence. For at beskytte enkeltpersoners privatliv og ikke afskrække brugere af europæiske digitale ID-tegnebøger med hensyn til standarder for privatlivets fred tager ordføreren for udtalelsen hensyn til, at anvendelsen af pseudonymer skal være en mulighed i alle tilfælde, hvor fuld identifikation ikke er retligt påkrævet. Desuden genindsættes henvisningerne til forholdet mellem eIDAS og den europæiske databeskyttelseslovgivning, så det kommer tilbage til det eksisterende 2014-beskyttelsesniveau.
Behovet for uforbindelighed og manglende sporbarhed er blevet bredt anerkendt af eksperter på området. Brugertransaktioner afslører store mængder data, herunder data af meget personlig karakter, såsom oplysninger om enkeltpersoners økonomiske situation eller oplysninger om helbredsforhold, rejsehistorik, forbrugsmønstre og sociale interaktioner mellem borgerne. Den arkitektur, der overvejes, bør derfor beskytte disse data om en bred vifte af forbrugsvaner både online og offline mod centraliseret overvågning.
Sidst, men ikke mindst, vil en entydig, vedvarende identifikator for fysiske personer i nogle medlemsstater være ulovlig eller endog forfatningsstridig (i Tyskland er det f.eks. forbudt at anvende entydige og vedvarende identifikatorer i henhold til afgørelsen vedrørende folketællingsloven fra 1983). Risikoen for en entydig, livslang identifikator kan ikke anses for at være den mindst indgribende metode med henblik på entydig identifikation af en person. Artikel 11a er heller ikke nødvendig, da den eksisterende interoperabilitetsramme for identifikationsordninger i henhold til den oprindelige artikel 12, stk. 4, litra d), allerede indebærer en entydig repræsentation af en person i grænseoverskridende sager, og det blev derfor foreslået at lade den udgå.
Ikke desto mindre har forslaget mange smuthuller uden for LIBE-udvalgets ansvarsområde, hvorfor hele forslaget for at beskytte europæernes grundlæggende rettigheder bør sendes tilbage til Kommissionen med henblik på en fuldstændig ændring. Således som dette forslag er udformet, vil det føre til en kinaficering af Europa, hvilket vil gøre det muligt at skabe et lignende socialt pointsystem, som vil være afgørende for masseovervågning af og kontrol med alle europæere, hvilket ikke må accepteres. EU blev tænkt som et "område med frihed", og der skal fortsat gøres en indsats for at bevare det som sådant.
ÆNDRINGSFORSLAG
[bookmark: IntroA]Udvalget om Borgernes Rettigheder og Retlige og Indre Anliggender opfordrer Udvalget om Industri, Forskning og Energi, som er korresponderende udvalg, til at tage hensyn til følgende ændringsforslag:
<RepeatBlock-Amend><Amend>Ændringsforslag		<NumAm>1</NumAm>
<DocAmend>Forslag til forordning</DocAmend>
<Article>Betragtning 6</Article>
	

	Kommissionens forslag
	Ændringsforslag

	(6)	Forordning (EU) 2016/67919 finder anvendelse på behandling af personoplysninger i forbindelse med gennemførelsen af nærværende forordning. Derfor bør der i nærværende forordning fastsættes specifikke garantier for at forhindre udbydere af elektroniske identifikationsmidler og elektroniske attesteringer af attributter i at kombinere personoplysninger fra andre tjenester med personoplysninger relateret til de tjenester, der er omfattet af denne forordning.
	(6)	Den person, der er omfattet af den digitale identitet, er den fysiske eller juridiske person, som personidentifikationsdataene tilhører. Forordning (EU) 2016/67919 finder anvendelse på behandling af personoplysninger i forbindelse med gennemførelsen af nærværende forordning. Derfor bør der i nærværende forordning fastsættes specifikke garantier for at forhindre udbydere af elektroniske identifikationsmidler og elektroniske attesteringer af attributter i at kombinere personoplysninger fra andre tjenester med personoplysninger relateret til de tjenester, der er omfattet af denne forordning.

	_________________
	_________________

	19 Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).
	19 Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (EUT L 119 af 4.5.2016, s. 1).


Or. <Original>{EN}en</Original>
</Amend>
<Amend>Ændringsforslag		<NumAm>2</NumAm>
<DocAmend>Forslag til forordning</DocAmend>
<Article>Betragtning 11</Article>
	

	Kommissionens forslag
	Ændringsforslag

	(11)	Europæiske digitale ID-tegnebøger bør sikre det højeste sikkerhedsniveau for de personoplysninger, der anvendes til autentifikation, uanset om disse data lagres lokalt eller i cloudbaserede løsninger, under hensyntagen til de forskellige risikoniveauer. Anvendelse af biometri til autentifikation er en af de identifikationsmetoder, der giver en høj grad af tillid, navnlig i kombination med andre autentifikationselementer. Da biometriske oplysninger repræsenterer et entydigt kendetegn ved en person, kræver anvendelse af biometri organisatoriske og sikkerhedsmæssige foranstaltninger, der står i et rimeligt forhold til den risiko, som en sådan behandling kan indebære for fysiske personers rettigheder og frihedsrettigheder, og som er i overensstemmelse med forordning (EU) 2016/679.
	(11)	Europæiske digitale ID-tegnebøger bør sikre det højeste sikkerhedsniveau for de personoplysninger, der anvendes til autentifikation, uanset om disse data lagres lokalt eller i cloudbaserede løsninger, under hensyntagen til de forskellige risikoniveauer. Anvendelse af biometri til autentifikation bør ikke være en forudsætning for at anvende den europæiske digitale ID-tegnebog, uanset kravet om stærk brugerautentifikation. Biometriske data med henblik på entydig identifikation af en fysisk person i forbindelse med denne forordning bør ikke lagres i skyen. Da biometriske oplysninger repræsenterer et entydigt kendetegn ved en person, kræver anvendelse af biometri organisatoriske og sikkerhedsmæssige foranstaltninger, der står i et rimeligt forhold til den risiko, som en sådan behandling kan indebære for fysiske personers rettigheder og frihedsrettigheder, og som er i overensstemmelse med forordning (EU) 2016/679.


Or. <Original>{EN}en</Original>
<TitreJust>Begrundelse</TitreJust>
For at sikre, at brugerne har kontrol over deres data i de europæiske digitale ID-tegnebøger, bør det påtænkte system ikke være afhængigt af en cloudbaseret infrastruktur.
</Amend>
<Amend>Ændringsforslag		<NumAm>3</NumAm>
<DocAmend>Forslag til forordning</DocAmend>
<Article>Betragtning 29</Article>
	

	Kommissionens forslag
	Ændringsforslag

	(29)	Den europæiske digitale ID-tegnebog bør gøre selektiv videregivelse af attributter til modtagerparter teknisk mulig. Denne funktion bør blive et grundlæggende element i udformningen og derved styrke bekvemmeligheden og beskyttelsen af personoplysninger, herunder ved at minimere behandlingen af personoplysninger.
	(29)	Den europæiske digitale ID-tegnebog bør gøre selektiv videregivelse af attributter til modtagerparter teknisk mulig. Denne funktion bør blive et grundlæggende element i udformningen og derved styrke bekvemmeligheden og beskyttelsen af personoplysninger, herunder ved at minimere behandlingen af personoplysninger. Mekanismer til validering af den europæiske digitale ID-tegnebog, selektiv videregivelse og autentifikation af brugere for at få adgang til onlinetjenester bør sikre privatlivets fred og dermed forhindre sporing af brugeren og respektere retten til anonymitet og pseudonymitet.


Or. <Original>{EN}en</Original>
<TitreJust>Begrundelse</TitreJust>
Tegnebogens væsentlige funktioner skal implementeres på en måde, der beskytter privatlivets fred, for at begrænse potentialet for automatisk sporing af brugeren i tilfælde, hvor denne vælger at annullere en allerede påbegyndt anmodning om udveksling af oplysninger fra en modtagerpart, kun vælger selektivt at afsløre individuelle attributter om dem (f.eks. alderskontrol i en spiritusforretning) eller bruger tegnebogen til at logge ind i en tjeneste uden efterfølgende sporing af dem. Den sidste funktion tilbydes af Apples "Sign in with Apple"-funktionalitet, som tegnebogen søger at erstatte.
</Amend>
<Amend>Ændringsforslag		<NumAm>4</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 3 – litra i</Article>
<DocAmend2>Forordning (EU) No 910/2014</DocAmend2>
<Article2>Artikel 3 – stk. 1 – nr. 47 </Article2>
	

	Kommissionens forslag
	Ændringsforslag

	47)	"elektronisk arkivering": en tjeneste, der sikrer modtagelse, lagring, sletning og fremsendelse af elektroniske data eller dokumenter med henblik på at garantere deres integritet, deres nøjagtige ophav og juridiske egenskaber i hele opbevaringsperioden "kvalificeret elektronisk arkiveringstjeneste":
	47)	"elektronisk arkivering": en tjeneste, der sikrer modtagelse, lagring, sletning og fremsendelse af elektroniske data eller dokumenter med henblik på at forelægge bevis for ægthed og integritet gennem hele opbevaringsperioden


Or. <Original>{EN}en</Original>
</Amend>
<Amend>Ændringsforslag		<NumAm>5</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 4</Article>
<DocAmend2>Forordning (EU) No 910/2014</DocAmend2>
<Article2>Artikel 5 – stk. 1</Article2>
	

	Kommissionens forslag
	Ændringsforslag

	Uden at den retsvirkning, der tillægges pseudonymer i henhold til national ret dermed foregribes, forbydes anvendelsen af pseudonymer i elektroniske transaktioner ikke."
	Uden at den retsvirkning, der tillægges pseudonymer i henhold til national ret dermed foregribes, forbydes anvendelsen af pseudonymer og selvforvaltede identiteter i elektroniske transaktioner ikke; anvendelse af pseudonymer skal altid være en mulighed for at erstatte en entydig identifikator eller ved autentifikation hos private modtagerparter;

	
	Behandlingen af personoplysninger skal ske i overensstemmelse med forordning (EU) 2016/679, navnlig ved at gennemføre princippet om indbygget databeskyttelse og databeskyttelse gennem indstillinger;


Or. <Original>{EN}en</Original>
<TitreJust>Begrundelse</TitreJust>
For at beskytte enkeltpersoners privatliv og ikke afskrække brugere af europæiske digitale ID-tegnebøger med hensyn til standarder for privatlivets fred skal anvendelsen af pseudonymer være en mulighed i alle tilfælde, hvor fuld identifikation ikke er retligt påkrævet. Henvisningerne til forholdet mellem eIDAS og den europæiske databeskyttelseslovgivning bør genindsættes, så det kommer tilbage til det eksisterende 2014-beskyttelsesniveau. Den oprindelige eIDAS-forordning gav en højere standard for databeskyttelse end fastsat i direktiv 95/46/EF ved at kræve fremme af indbygget privatlivsbeskyttelse i artikel 12, stk. 3, litra c).
</Amend>
<Amend>Ændringsforslag		<NumAm>6</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014</DocAmend2>
<Article2>Artikel 6a – stk. 4 – litra a – nr. 2 a (nyt)</Article2>
	

	Kommissionens forslag
	Ændringsforslag

	
	2a)	således, at modtagerparter identificeres entydigt, og at deres anmodninger om oplysninger begrænses på grundlag af en medlemsstats godkendelse i overensstemmelse med artikel 6b, stk. 1;


Or. <Original>{EN}en</Original>
<TitreJust>Begrundelse</TitreJust>
Den fælles grænseflade bør omfatte denne beskyttelse for at forhindre ikke-godkendte eller ikke-identificerede modtagerparter i at anmode om oplysninger, der går ud over deres brugstilfælde. eIDAS-ekspertgruppen, der er nedsat af Europa-Kommissionen, anerkendte behovet for "fælles politikker", der begrænser, hvilke oplysninger en modtagerpart kan anmode brugeren om, og forhindrer overdrevne anmodninger om oplysninger (se kapitel 4.6.1 og fodnote 22 i det endelige dokument fra den 17. februar 2022).
</Amend>
<Amend>Ændringsforslag		<NumAm>7</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014</DocAmend2>
<Article2>Artikel 6a – stk. 4 – litra a – nr. 2 b (nyt)</Article2>
	

	Kommissionens forslag
	Ændringsforslag

	
	2b)	sikre, at stedfortrædere, der fungerer som mellemled mellem modtagerparter og europæiske digitale ID-tegnebøger, ikke får kendskab til transaktionens indhold;


Or. <Original>{EN}en</Original>
<TitreJust>Begrundelse</TitreJust>
Den fælles brugergrænseflade bør sikre, at stedfortrædere, der fungerer som formidlere mellem modtagerparter og brugere af den europæiske digitale ID-tegnebog, ikke kan få adgang til indholdet af den transaktion, de formidler. En sådan teknisk beskyttelse er almindelig og begrænser ikke systemets funktion. Eksistensen af sådanne stedfortrædere er blevet anerkendt af eIDAS-ekspertgruppen (se kapitel 4.8.3 i det endelige dokument fra februar 2022).
</Amend>
<Amend>Ændringsforslag		<NumAm>8</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014 </DocAmend2>
<Article2>Artikel 6a – stk. 4 – litra a – nr. 3</Article2>
	

	Kommissionens forslag
	Ændringsforslag

	3)	til forelæggelse for modtagerparter af personidentifikationsdata, elektroniske attesteringer af attributter eller andre data såsom beviser i lokal tilstand, der ikke kræver, at tegnebogen har internetadgang
	3)	til forelæggelse for modtagerparter af personidentifikationsdata såsom beviser, elektronisk attestering af attributter eller andre data i lokal tilstand, der ikke kræver, at tegnebogen har internetadgang, og for brugeren til at træffe en informeret beslutning om deling af personoplysninger med modtagerparter. Dette omfatter identifikation af modtagerparten, fuldstændig eller delvis afvisning af anmodninger om oplysninger fra modtagerparter, en fuldstændig transaktionshistorik og oplysninger om udøvelsen af rettigheder som registreret.


Or. <Original>{EN}en</Original>
<TitreJust>Begrundelse</TitreJust>
Succesen med den europæiske digitale ID-tegnebog afhænger af, at borgerne træffer informerede beslutninger om de oplysninger, de deler med modtagerparter. Lignende vejledning om obligatoriske oplysninger om formålet med modtagerpartens behandling af oplysninger samt muligheden for at afvise anmodninger om oplysninger er blevet givet af eIDAS-ekspertgruppen, som i øjeblikket er i gang med at udvikle værktøjskassen (se kapitel 4.6.1 i det endelige dokument fra februar 2022).
</Amend>
<Amend>Ændringsforslag		<NumAm>9</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014</DocAmend2>
<Article2>Artikel 6a – stk. 4 – litra b</Article2>
	

	Kommissionens forslag
	Ændringsforslag

	b)	sikre, at tillidstjenesteudbydere af kvalificerede attesteringer af attributter ikke kan modtage oplysninger om anvendelsen af sådanne attributter
	b)	sikre, at tillidstjenesteudbydere af kvalificerede og ikkekvalificerede attesteringer af attributter ikke kan modtage oplysninger om anvendelsen af sådanne attributter


Or. <Original>{EN}en</Original>
<TitreJust>Begrundelse</TitreJust>
Dette ændringsforslag udvider beskyttelsesforanstaltningerne for at beskytte brugerne mod at blive angrebet. Eksempler på udbydere af ikkekvalificerede attesteringer af attributter er private virksomheder, medlemsklubber eller universiteter. Med denne ændring af teksten udvides den eksisterende tekniske beskyttelse af den europæiske digitale ID-tegnebog ganske enkelt til at omfatte flere interessenter.
</Amend>
<Amend>Ændringsforslag		<NumAm>10</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014</DocAmend2>
<Article2>Artikel 6a – stk. 4 – litra e</Article2>
	

	Kommissionens forslag
	Ændringsforslag

	e)	sikre, at de personidentifikationsdata, der er omhandlet i artikel 12, stk. 4, litra d), entydigt og vedvarende repræsenterer den fysiske eller juridiske person, de er tilknyttet.
	e)	sikre, at de personidentifikationsdata, der er omhandlet i artikel 12, stk. 4, litra d), og som entydigt og vedvarende repræsenterer den fysiske eller juridiske person, kun deles under pseudonym, således at de er forskellige for de forskellige modtagerparter for at forhindre, at brugeren forbindes eller spores på tværs af modtagerparter, og for at gøre det umuligt for udstederen af den europæiske digitale ID-tegnebog, tredjepartstjenester, der er forbundet med dem, eller medlemsstaten at modtage oplysninger om anvendelsen af den europæiske digitale ID-tegnebog;


Or. <Original>{EN}en</Original>
<TitreJust>Begrundelse</TitreJust>
Behovet for uforbindelighed og manglende sporbarhed blev anderkendt af eIDAS-ekspertgruppen (se side 26 i kapitel 5 i det endelige dokument fra den 17. februar 2022). Brugertransaktioner vil afsløre store mængder data, herunder data af meget personlig karakter, såsom oplysninger om enkeltpersoners økonomiske situation eller oplysninger om helbredsforhold, rejsehistorik, forbrugsmønstre og sociale interaktioner mellem borgerne.
</Amend>
<Amend>Ændringsforslag		<NumAm>11</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 7</Article>
<DocAmend2>Forordning (EU) No 910/2014</DocAmend2>
<Article2>Artikel 6 a – stk. 7</Article2>
	

	Kommissionens forslag
	Ændringsforslag

	7.	Brugeren har fuld kontrol over den europæiske digitale ID-tegnebog. Udstederen af den europæiske digitale ID-tegnebog indsamler ikke oplysninger om anvendelsen af tegnebogen, som ikke er nødvendige for leveringen af tegnebogstjenester, og kombinerer heller ikke personidentifikationsdata og andre personoplysninger, der er lagret, eller som vedrører anvendelsen af den europæiske digitale ID-tegnebog, med personoplysninger fra andre tjenester, som udbydes af udstederen, eller fra tredjepartstjenester, som ikke er nødvendige for leveringen af tegnebogstjenester, medmindre brugeren udtrykkeligt har anmodet herom. Personoplysninger vedrørende levering af europæiske digitale ID-tegnebøger opbevares fysisk og logisk adskilt fra alle andre data, der opbevares. Hvis den europæiske digitale ID-tegnebog er leveret af en privat part i overensstemmelse med stk. 1, litra b) og c), finder bestemmelserne i artikel 45f, stk. 4, tilsvarende anvendelse.
	7.	Brugeren har fuld kontrol over den europæiske digitale ID-tegnebog og deres data. Den tekniske arkitektur skal gøre det umuligt for udstederen af den europæiske digitale ID-tegnebog eller tredjepartstjenester, der er forbundet med dem, eller medlemsstaten at indsamle eller indhente oplysninger om brugerens anvendelse af tegnebogen. Udveksling af oplysninger via den europæiske digitale ID-tegnebog må ikke føre til, at andre modtagerparter eller udbydere af elektronisk attestering af attributter er i stand til at spore, forbinde, sammenkoble eller på anden måde få kendskab til transaktioner eller brugeradfærd. Personoplysninger vedrørende levering af europæiske digitale ID-tegnebøger opbevares fysisk og logisk adskilt fra alle andre data, der opbevares. Hvis den europæiske digitale ID-tegnebog er leveret af en privat part i overensstemmelse med stk. 1, litra b) og c), finder bestemmelserne i artikel 45f, stk. 4, tilsvarende anvendelse. Udstederen af den europæiske digitale ID-tegnebog er den dataansvarlige i henhold til forordning (EU) 2016/679 om behandling af personoplysninger i den europæiske digitale ID-tegnebog.


Or. <Original>{EN}en</Original>
<TitreJust>Begrundelse</TitreJust>
Kun en arkitektur, der beskytter data såsom den medicinske situation, rejsehistorik, forbrugsmønstre og det sociale samspil mellem borgerne, og som går over en bred vifte af forbrugervaner både online- og offline mod centraliseret overvågning, er et elektronisk identitetssystem, der fortjener borgernes tillid. Udstederen er den dataansvarlige, da denne fastlægger metoderne til behandling af personoplysninger ved at fastlægge det konkrete system, dvs. behandlingsmidlet, uanset om dette system udføres på et udstyr, der er under vedkommendes kontrol (se C-40/17 og C-25/17).
</Amend>
<Amend>Ændringsforslag		<NumAm>12</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 12</Article>
<DocAmend2>Forordning (EU) No 910/2014</DocAmend2>
<Article2>Artikel 11a</Article2>
	

	Kommissionens forslag
	Ændringsforslag

	12)	Som artikel 11a indsættes:
	udgår

	”Artikel 11a
	

	Entydig identifikation
	

	1. 	Når anmeldte elektroniske identifikationsmidler og europæiske digitale ID-tegnebøger anvendes til autentifikation, sikrer medlemsstaterne en entydig identifikation.
	

	2. 	Med henblik på denne forordning medtager medlemsstaterne i det minimumssæt af personidentifikationsdata, der er omhandlet i artikel 12, stk. 4, litra d), en entydig og vedvarende identifikator i overensstemmelse med EU-retten med henblik på at identificere brugeren efter anmodning i de tilfælde, hvor brugeridentifikation er krævet ved lov.
	

	3. 	Senest seks måneder efter denne forordnings ikrafttræden fastsætter Kommissionen de i stk. 1 og 2 omhandlede foranstaltninger yderligere ved hjælp af en gennemførelsesretsakt om gennemførelse af europæiske digitale ID-tegnebøger som omhandlet i artikel 6a, stk. 10.
	


Or. <Original>{EN}en</Original>
<TitreJust>Begrundelse</TitreJust>
En entydig, vedvarende identifikator for fysiske personer vil i nogle medlemsstater være ulovlig eller endog forfatningsstridig. I Tyskland er det forbudt at anvende entydige og vedvarende identifikatorer i henhold til afgørelsen vedrørende folketællingsloven fra 1983. Risikoen for en entydig, livslang identifikator kan ikke anses for at være den mindst indgribende metode med henblik på entydig identifikation af en person. Artikel 11a er heller ikke nødvendig, da den eksisterende interoperabilitetsramme for identifikationsordninger i henhold til den oprindelige artikel 12, stk. 4, litra d), allerede indebærer en entydig repræsentation af en person i grænseoverskridende sager.
</Amend>
<Amend>Ændringsforslag		<NumAm>13</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 13 – litra b</Article>
<DocAmend2>Forordning (EU) No 910/2014</DocAmend2>
<Article2>Artikel 12 – stk. 4 – litra d</Article2>
	

	Kommissionens forslag
	Ændringsforslag

	d)	en henvisning til et minimum af personidentifikationsdata, der er nødvendigt for entydigt og vedvarende at repræsentere en fysisk eller juridisk person".
	d)	en henvisning til et minimum af personidentifikationsdata, der entydigt repræsenterer en fysisk eller juridisk person, og som stilles til rådighed fra elektroniske identifikationsordninger;


Or. <Original>{EN}en</Original>
<TitreJust>Begrundelse</TitreJust>
Kommissionens forslag vil kræve en unik og vedvarende identifikation, der er uafhængig af en bestemt elektronisk identifikationsordning. Denne tilsyneladende tekniske ændring af interoperabilitetsrammen ville faktisk have samme virkning som artikel 11a.
</Amend>
<Amend>Ændringsforslag		<NumAm>14</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 22 – litra b</Article>
<DocAmend2>Forordning (EU) No 910/2014</DocAmend2>
<Article2>Artikel 20 – stk. 2</Article2>
	

	Kommissionens forslag
	Ændringsforslag

	”Ved mistanke om overtrædelse af reglerne om beskyttelse af personoplysninger underretter tilsynsorganet tilsynsmyndighederne i henhold til forordning (EU) 2016/679 om resultaterne af kontrolundersøgelserne."
	Ved mistanke om overtrædelse af reglerne om beskyttelse af personoplysninger underretter tilsynsorganet tilsynsmyndighederne i henhold til forordning (EU) 2016/679 og den dataansvarlige for den europæiske digitale ID-tegnebog om resultaterne af kontrolundersøgelserne.


Or. <Original>{EN}en</Original>
<TitreJust>Begrundelse</TitreJust>
I henhold til artikel 33 og 34 i GDPR har den dataansvarlige visse pligter i tilfælde af et brud på datasikkerheden. For at opfylde disse forpligtelser bør de informeres om et potentielt brud på datasikkerheden i deres system.
</Amend>
<Amend>Ændringsforslag		<NumAm>15</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 22 – litra b</Article>
<DocAmend2>Forordning (EU) No 910/2014</DocAmend2>
<Article2>Artikel 20 – stk. 2 – afsnit 1 a (nyt)</Article2>
	

	Kommissionens forslag
	Ændringsforslag

	
	En interessent, der bruger kvalificerede tillidstjenester, såsom kvalificerede certifikater eller kvalificerede elektroniske attesteringer af attributter, i en virksomhed, kan indgive en klage til tilsynsmyndigheden over den kvalificerede tillidstjenestes sikkerhed eller pålidelighed.


Or. <Original>{EN}en</Original>
</Amend>
<Amend>Ændringsforslag		<NumAm>16</NumAm>
<DocAmend>Forslag til forordning</DocAmend>
<Article>Artikel 1 – stk. 1 – nr. 25 – litra c – nr. 2</Article>
<DocAmend2>Forordning (EU) No 910/2014</DocAmend2>
<Article2>Artikel 24 – stk. 2 – litra fb a (nyt)</Article2>
	

	Kommissionens forslag
	Ændringsforslag

	
	fba)	sikre, at personoplysninger behandles lovligt i overensstemmelse med forordning (EU) 2016/679;


Or. <Original>{EN}en</Original>
</Amend>
</RepeatBlock-Amend>

	Enhed og/eller person


1.	Europa-Kommissionen, GD CNECT
2.	Den Europæiske Tilsynsførende for Databeskyttelse 
3.	Bruxelles Privacy Hub, EUROPA-KOMMISSIONEN FORSLAG TIL ÆNDRING AF eIDAS-FORORDNINGEN (EU) nr. 910/2014: ET DATABESKYTTELSESMÆSSIGT PERSPEKTIV


4.	Professor Ricardo Genghini, formand FOR European Standardization Committee E-Signature and Infrastructures (ESI) within the European Telecommunications Standards Institute (ETSI) - Notes on the current draft of eIDAS Revision Proposal
5.	epicenter.works: European Digital Rights (EDRI)  
6.	Luukas Ilves, vicegeneralsekretær i Estlands økonomi- og kommunikationsministerium for digital udvikling
7.	Den Europæiske Forbrugerorganisation (BEUC) – Making European Digital Identity as Safe as It Is needed - BEUC Position Paper 
8.	Jaap-Henk Hoepman, lektor i protokoller til beskyttelse af privatlivets fred og indbygget privatlivsbeskyttelse i Digital Security Group ved Institut for Data- og Informationsvidenskab ved universitetet i Radboud Nijmegen, Civil liberties aspects of the commission proposal to amend the eIDAS regulation
9.	Eric Verheul, professor i Digital Security Group ved universitetet Radboud Nijmegen – Issues and recommendations on the eIDAS wallet as proposed in the eIDAS update
10.	Manuel Atug ekspert i IT-sikkerhed og ingeniørvirksomhed Chaos Computer Club Christian Kahlo eID ekspert – skriftligt input 
11.	Lukasz Olejnik, PhD, https://lukaszolejnik.com, skriftligt bidrag
12.	Carmela Troncoso – professor i sikkerhed og privatlivets fred ved Swiss Federal Institute of Technology Lausanne – skriftligt input 
13.	DR. F. S. Gürses, lektor ved fakultetet for teknologi, politik og ledelse, TU Delft – skriftligt input 
14.	Eurosmart – The Voice Of The Digital Security Industry – feedback om revisionen af eIDAS
15.	Mozzila 
16.	Google
17.	Apple
18.	Den Internationale sammenslutning for pålidelige blockchainapplikationer (INATBA) – Fastlæggelse af en ramme for en europæisk digital identitet (eIDAS) – Politisk holdning
19.	TWG Trusted Information of the EU Observatory for ICT Standardisation – rapport om "Trust in the European digital space in the age of automated bots and fakes"
20.	Rule of Law Defense Coalition, Bukarest Rumænien
21.	Det amerikanske handelskammer ved Den Europæiske Union, Bruxelles – skriftligt input 

